b'\n_START_ARTICLE_\nDigitalna knji\xc5\xbenica Slovenije\n_START_PARAGRAPH_\nDigitalna knji\xc5\xbenica Slovenije je spletni informacijski portal za upravljanje z znanjem, preko katerega je omogo\xc4\x8den dostop do digitaliziranega znanja in kulturnih zakladov. Ponuja prosto iskanje po virih in brezpla\xc4\x8den dostop do digitalnih vsebin - revij, knjig, rokopisov, zemljevidov, fotografij, glasbe in priro\xc4\x8dnikov.\n_START_SECTION_\nZgodovina\n_START_PARAGRAPH_\nDigitalna knji\xc5\xbenica Slovenije deluje v okviru Narodne in univerzitetne knji\xc5\xbenice Slovenije (NUK). Strate\xc5\xa1ka izhodi\xc5\xa1\xc4\x8da za njeno zasnovo najdemo predvsem v Strategiji Republike Slovenije v informacijski dru\xc5\xbebi, v Resoluciji o nacionalnem programu za kulturo 2004-2007 ter v \xc5\xa1tevilnih dokumentih in pobudah Evropske unije, v katerih so definirani pomen ter smernice nadaljnjega razvoja proti odprti, razviti in predvsem splo\xc5\xa1no dostopni dru\xc5\xbebi znanja. Digitalna knji\xc5\xbenica Slovenije je tudi del Evropske knji\xc5\xbenice, skupnega projekta evropskih nacionalnih knji\xc5\xbenic._NEWLINE_Kot odgovor na opisane izzive je NUK pristopil k izdelavi spletnega informacijskega potrala, ki bo zagotavljal enakopraven in brezpla\xc4\x8den dostop do relevantnih informacij, neodvisno od lokacije uporabnika, ter ki bo obenem deloval kot podpora u\xc4\x8denju, znanstveno-raziskovalnemu delu, kulturnemu razvoju in razvoju nacionalne identitete tudi v virtualnem okolju. Digitalna knji\xc5\xbenica Slovenije je bila javnosti prvi\xc4\x8d predstavljena novembra leta 2005.\n_START_SECTION_\nTehni\xc4\x8dni aspekti\n_START_PARAGRAPH_\nPortal Digitalne knji\xc5\xbenice Slovenije pridobi podatke o publikacijah bodisi neposredno z uporabo servisa Z39.50 s pomo\xc4\x8djo katerega dostopa do knji\xc5\xbeni\xc4\x8dnega kataloga, bodisi kot enega od rezultatov pri procesu digitalizacije gradiva. Osnova za opis metapodatkov je standard Dublin Core (DC), ki predlaga nabor 15 osnovnih elementov za opisovanje digitalnih objektov, ki pa jih je mogo\xc4\x8de poljubno raz\xc5\xa1iriti z uporabo raz\xc5\xa1irjene DC sheme._NEWLINE_Zajem podatkov poteka preko protokola HTTP in se za\xc4\x8dne z zahtevo na OAI-PMH stre\xc5\xbenik, ki omogo\xc4\x8da uvoz in posredovanje podatkov iz prakti\xc4\x8dno vseh obstoje\xc4\x8dih metapodatkovnih shem. Stre\xc5\xbenik nato vrne rezultat v eni od vnaprej dolo\xc4\x8denih oblik v XML formatu. Ker so podatkovne zbirke z vidika prenosa preko spleta lahko ogromne in bi izgradnja ter prena\xc5\xa1anje velikih XML datotek lahko predolgo trajala, se prenos zbirke razbije v poljubno \xc5\xa1tevilo nizov._NEWLINE_Poleg posredovanja podatkov o gradivu v centralni indeks nekega ponudnika informacij oz. nekemu spletnemu servisu, se nacionalnim knji\xc5\xbenicam, arhivom, ostalim depozitarnim enotam in drugim lastnikom elektronskih vsebin pogosto pojavlja vpra\xc5\xa1anje_NEWLINE_trajne sledljivosti objavljenih elektronskih dokumentov. Dostopnost \xc4\x8dlankov (npr. kot viru referenciranja) je namre\xc4\x8d potrebno zagotoviti ne glede na dejstvo, da se Uniform Resource Identifier (URI) dokumentu lahko (tudi pogosto) spremeni. _NEWLINE_Eden od najbolj raz\xc5\xa1irjenih mednarodnih prijemov, ki omogo\xc4\x8da sledljivost digitalnih vsebin ne glede na spremenljivost spletnega nahajali\xc5\xa1\xc4\x8da, je uporaba servisa DOI (Digital Object Identifier). Drugo re\xc5\xa1itev, ki jo je mo\xc5\xbeno implementirati na lokalnem nivoju, pa imenujemo URN (Uniform Resouce Name). Medtem, ko DOI upravlja organizacija International DOI Foundation (IDF), uporaba DOI identifikatorja pa je pla\xc4\x8dljiva storitev, predstavlja URN re\xc5\xa1itev, ki jo je mo\xc4\x8d razviti in uporabljati brezpla\xc4\x8dno. V  primeru Digitalne knji\xc5\xbenice Slovenije je za realizacijo poskrbela Narodna in univerzitetna knji\xc5\xbenica. Princip delovanja in uporabe URN ozna\xc4\x8dbe zapisa je precej podoben DOI ozna\xc4\x8devalcu. Glavni funkciji sistema sta dve: URN generator \xe2\x80\x93 servis, ki dolo\xc4\x8da enozna\xc4\x8dni URN zapis vsakemu objektu ter URN resolver \xe2\x80\x93 prevajalec ali interpreter, ki dani URN zapis pove\xc5\xbee z digitalnim objektom. Pogoj za uporabo sistema je kvalificiran zapis o objektu v vnaprej dolo\xc4\x8denem formatu, ki ga URN generator sprejme, ter mu doda URN klju\xc4\x8d.'